542.03 REGOLAMENTIDWAR DRITTIJIET GĦALL-KLASSIFIKAZZJONI TAL-ETÀ DWAR PELLIKOLI TAĊ-ĊINEMATOGRAFU L-AVVIŻ LEGALI 427 tal-2013. L-AVVIŻ LEGALI 427 tal-2013. 1. It-titolu ta’ dawn ir-regolamenti hu r-Regolamenti dwar id-Drittijiet għall-Klassifikazzjoni tal-Età dwar Pellikoli taċ-Ċinematografu. 2. Għall-finijiet ta’ dawn ir-regolamenti, sakemm ir-rabta tal-kliem ma teħtieġx xort’oħra, "Bord tal-Pellikoli" tfisser il-Bord tal-Pellikoli stabbilit bir-regolament 3 tar-Regolamenti dwar il-Klassifkazzjoni tal-Età dwar il-Pellikoli u l-Palk. 3. Drittijiet. (1) Id-drittijiet li għandhom jitħallsu lill-Bord tal-Pellikoli għandhom ikunu bir-rati li ġejjin: (a) ħames euro (€ 5) għal kull trailer ta’ pellikola; (b) mitteuro (€ 100) għal kull pellikola. (2) Dawn id-drittijiet għandhom jinkludu ċ-ċertifikat dwar il-klassifikazzjoni skont l-età kif previst fir-Regolamenti dwar il-Klassifikazzjoni tal-Età dwar il-Pellikoli u l-Palk: Iżda għal kull ċertifikat dwar il-klassifikazzjoni skont l-età duplikat, il-Bord tal-Pellikoli għandu jitlob il-ħlas ta’ dritt addizzjonali ta’ euro (€ 1). (3) L.S.542.01 Ma għandhomx jitħallsu drittijiet għall-ħruġ ta’ ċertifikat dwar il-klassifikazzjoni skont l-età, jew ta’ duplikat tiegħu, relattivament għal pellikolaċi nematografika importata fMalta minn missjoni diplomatika akkreditata lill-Gvern ta’ Malta biex tiġi murija lill-pubbliku, mingħajr ħlas, f’xi post sew jekk dak il-post ikun liċenzjat skont ir-Regolamenti dwar il-Klassifikazzjoni tal-Età dwar il-Pellikoli u l-Palk sew jekk le: Iżda dak iċ-ċertifikat dwar il-klassifikazzjoni skont l-età maħruġ mingħajr ħlas ma jkunx validu għall-għanijiet relattivi għall-pellikolaċi nematografika li għalihom tagħmel referenza, fil-każilli din il-pellikola sussegwentement tintwera lill-pubbliku bi ħlas.